WEN: Jou eg Afrikaanse slimfoonkiekie kan jou ŉ geskenkpak, kontant in die sak besorgJy staan nie net ŉ kans om R5 000 te wen as die wenner van die Eg Afrikaans-afdeling nie, maar sal ook ŉ allemintige geskenkpak ter waarde van R2 000 van Maroela Media ontvang. (Foto: Maroela Media) Is jy ŉ ywerige fotograaf wat altyd jou selfoon byderhand hou om ŉ foto of twee te neem? Jou beste slimfoonfoto’s kan dalk net vir jou ŉ allemintige prys of twee wen, en erkenning as een van Suid-Afrika se bobaas-slimfoonfotograwe besorg. Die eerste South African Mobile Photography Awards het vroeër vandeesmaand afgeskop en jy kan jou slimfoonkiekies nou in ŉ verskeidenheid van kategorieë vir dié kompetisie inskryf. Maroela Media is die borg van die eg Afrikaanse kategorie in die slimfoonfotografiekompetisie. Ons wil hê jy moet help om die weg te baan as professionele of amateurfotograaf en jou slimfoon gebruik om dié kategorie op ŉ unieke wyse te help interpreteer. Is eg Afrikaans vir jou ŉ koeksister, melktert, ŉ boek of wil jy vir ons ŉ spreekwoord uitbeeld? Is dit kuiers om die braaivleisvuur, die manier waarop ons ŉ Somerskersfees vier of die langpad langs die Weskus? Dalk is dit ŉ windpomp of die Karoo se sterreprag? Stuur vir ons jou slimfoonkiekies as viering van Afrikaans in die taal se mooiste glorie en skoonheid. Jy staan nie net ŉ kans om R5 000 te wen as die wenner van die Eg Afrikaans-afdeling nie, maar sal ook ŉ allemintige geskenkpak ter waarde van R2 000 van Maroela Media ontvang. Die geskenkpak bestaan uit: Boonop kan jy as die algehele wenner van dié kompetisie met R35 000 wegstap! Daar sal ook ŉ kontantprys vir die algehele naaswenners en elkeen van die oorblywende nege kategorieë se wenfoto’s wees. Die kontantpryse word deur King Price Insurance geborg en Blackview Suid-Afrika verskaf ŉ splinternuwe robuuste slimfoon aan die algehele wenner as deel van die prys. Alle inwoners van Suid-Afrika, maak nie saak waar jy jou tans in die wêreld bevind nie, kan vir die kompetisie inskryf. Inskrywings kan op die webwerf www.mobilephotoawards.co.za gedoen word. Foto’s mag slegs geneem en geredigeer word met ŉ mobiele toestel, ŉ slimfoon of tablet. Die kompetisie het reeds geopen en inskrywings sal tot 15 Januarie 2021 aanvaar word. Daarna sal lede van die publiek ŉ maand kry om vir hulle gunstelingfoto’s te stem, waarna die beoordelaars hul finale keuses sal maak. Die wenners van elke kategorie asook die algehele wenners sal op 26 Februarie 2021 aangekondig word. Besoek www.mobilephotoawards.co.za vir meer inligting oor hierdie kompetisie.